سوریه-ده "باریش چشمه‌سی" عملیاتی بؤلگه‌سینده پ.کا.کا/ی.پ.گ ترور تشکیلاتی‌نین بومبا‌لی ماشینلا هوجومونون قارشی‌سی آلینیب.
میللی مودافعه ناظیرلیگی‌نین وئردیگی بیاناتدا پ.کا.کا/ی.پ.گ-نین سوریه-نین قوزیی ینده گوناهسیز سیویل شخص‌لره یؤنلدیلمیش غیری-اینسانی پلانلار حاضیرلاماغا، داعش-ین پلان‌لارینا اوخشار تئررور هوجوم‌لاری ایله "باریش چشمه‌سی" بؤلگه‌سیندکی باریش و تهلوکه‌سیزلیک موحیطینه قصد ائدن و بؤلگه خالق‌لارینی کؤچه مجبور ائتمه‌یه داوام ائتدیگی بیلدیریلیب.
بؤلگه‌ده کی باریشین و تهلوکه سیزلیگین گارانتی‌سی اولان تورک سلاحلی قوه لری ترور تشکیلات‌لاری‌نین خاین پلان‌لارینی پوزدوغو و ترور هوجوم‌لاری‌نین قارشی‌سینی آلدیغی بیاناتدا بونلار قئید ائدیلیب:
"باش وئرن سون حادثه‌ده "باریش چشمه‌سی" بؤلگه‌سینده کی M-4  یولونون قوزیی ینده غیری-قانونی کئچدیگی آشکارلانان بیر یوک ماشینی معین ایدیلیب. آرخاسی آچیق اولان و گازوئیل دولدورولموش چللک‌لرین اولدوغو ماشینا سیویل لرین اولدوغو اراضییه طرف ایره‌لیلمه‌سی نتیجه‌سینده بؤلگه‌ده یئرلشدیریلمیش مهمتجیک‌لریمیز طرفیندن خبردارلیق آتشی ائدیلیب. بونا باخمایا‌راق، دایانمایان و سیویل لرین اولدوغو اراضییه طرف گئتمه‌یه جهد گؤسترن ماشین سرعتینی آرتیردیقدا بومبا‌لی ماشین کیمی قیمتلندیریلیب. بونون قارشی‌سیندا سیویل لرین ضرر گؤرمه‌مه‌سی اوچون ماشین "TOW" ایداره ائدیجی تانک علیهینه سلاحلا اوغورلو شکیلده وورولا‌راق دایاندیریلیب."
ماشین وورولدوقدان قیسا مودت سونرا اوزاق‌دان ایداره اولوندوغو نظرده بومبانین پارتلادیغی بیلدیریلن بیاناتدا بؤلگه‌ده وظیفه‌لی کماندو قوشون‌لاری‌نین دقتلی و موفقیت‌لی موداخیله‌سی نتیجه‌سینده گوناه‌سیز سیویل شخص‌لره قارشی قانلی هوجومون قارشی سی‌نین آلیندیغی و بؤیوک بیر فلاکته مانع اولوندوغو قئید ائدیلیب.
